EkBass/fiwiki-20250220-pages-articles huggingface dataset:
Nikita Štšerbak

Nikita Sergejevitš Štšerbak (; s. 30. joulukuuta 1995 Moskova, Venäjä) on venäläinen jääkiekkoilija, joka pelaa Itävallan monikansallisessa ICE Hockey League-liigajoukkue Villacher SV:ssä. Montreal Canadiens varasi Štšerbakin ensimmäisellä kierroksella 26. pelaajana kesällä 2014.Player Profiler – Future Considerations ===Seuraura=== Štšerbakin kasvattajaseura on Vastom Moskova. Hän pelasi kauden 2012–2013 MHL-joukkue Kapitan Stupinossa, jonka jälkeen WHL- joukkue Saskatoon Blades varasi Štšerbakin 109. pelaajana CHL:n varaustilaisuudessa 2013. Hän siirtyi joukkueeseen kaudeksi 2013–2014 ja voitti liigan tulokkaiden piste- ja syöttöpörssin sekä jakoi tulokkaiden maalipörssin voiton Brandon Wheat Kingsin Rihards Bukartsin kanssa tehoilla 28+50=78. Štšerbak voitti myös Bladesin sisäisen piste-, maali- ja syöttöpörssin. Hän pelasi kauden aikana myös CHL Top Prospects Gamessa. Montréal Canadiens varasi Štšerbakin ensimmäisellä kierroksella 26. pelaajana NHL:n varaustilaisuudessa 2014. Hän teki jo saman kesän heinäkuussa kolmivuotisen tulokassopimuksen joukkueen kanssa. Kauden 2014–2015 kynnyksellä, syyskuussa 2014 Blades kauppasi Štšerbakin Everett Silvertipsiin vaihdossa Nik Amundrudiin sekä vuoden 2015 ensimmäisen kierroksen ja vuoden 2016 toisen kierroksen varausvuoroon. Hän voitti joukkueen sisäisen piste- ja syöttöpörssin tehoilla 27+55=82. Štšerbak voitti myös Silvertipsin sisäisen tehotilaston lukemalla +33, kuten myös kevään 2015 pudotuspeleissä, jolloin hän jakoi tilaston voiton kolmen muun pelaajan kanssa lukemalla +5. Kaudeksi 2015–2016 Štšerbak siirtyi Montréal Canadiensin organisaatioon. Hän aloitti kautensa farmijoukkue St. John’s IceCapsissa. ===Maajoukkueura=== Štšerbak pelasi Russian Selects -joukkueessa Subway Super Seriesissä vuosina 2013 ja 2014. ==Tilastot== 2012–2013 Kapitan Stupino MHL 50 7 7 14 14 – – – – – 2013–2014 Saskatoon Blades WHL 65 28 50 78 46 – – – – – 2014–2015 Everett Silvertips WHL 65 27 55 82 60 11 3 5 8 10 2015–2016 St. John’s IceCaps AHL 48 7 16 23 20 – – – – – 2016-2017 St. John’s IceCaps AHL 66 13 28 41 32 4 1 1 2 4 Montreal Canadiens NHL 3 1 0 1 0 – – – – – 2017-2018 Montreal Canadiens NHL 26 4 2 6 8 – – – – – Laval Rocket AHL 26 7 23 30 20 – – – – – 2018-2019 Laval Rocket AHL 5 1 0 1 2 – – – – – Los Angeles Kings NHL 8 1 0 1 2 – – – – – Ontario Reign AHL 23 4 7 11 18 – – – – – 2019-2020 Avangard Omsk KHL 16 2 4 6 10 – – – – – Traktor Tšeljabinsk KHL 15 1 4 5 12 – – – – – 2020-2021 Texas Stars AHL 28 5 10 15 12 – – – – – 2021-2022 HC 05 Banská Bystrica SloEL 25 6 15 21 20 – – – – – HK Hradec Králové ČEL 17 4 8 12 4 5 1 1 2 6 2022-2023 HK Hradec Králové ČEL 5 1 4 5 4 – – – – – HC Slovan Bratislava SloEL 10 2 6 8 2 4 1 1 2 2 2023-2024 Ducs d’Angers Ranska 41 10 37 47 63 6 2 1 3 8 5 kautta yhteensä AHL 196 37 84 121 104 4 1 1 2 4 3 kautta yhteensä NHL 37 6 2 8 10 – – – – – 2 kautta yhteensä SloEL 35 8 21 29 22 4 1 1 2 2 2 kautta yhteensä ČEL 22 5 12 17 8 5 1 1 2 6 2 kautta yhteensä WHL 130 55 105 160 106 11 3 5 8 10 ==Lähteet== * * ===Viitteet=== Luokka:Venäläiset jääkiekkoilijat Luokka:Montreal Canadiensin varaamat pelaajat Luokka:Vuonna 1995 syntyneet Luokka:Elävät henkilöt
Ronald Kwemoi

Ronald Chebolei Kwemoi (s. 19. syyskuuta 1995 Bungoma, Kenia) on kenialainen keskimatkojen juoksija, kestävyysjuoksija ja maastojuoksija Viitattu 6.9.2024. Kwemoi aloitti yleisurheilun jouduttuaan lopettamaan koulun rahoitusvaikeuksien vuoksi 2009. Hän muutti valmentajansa Godwill Kipruton kanssa juoksukeskus Iteniin. Kwemoi voitti maastojuoksun alle 20-vuotiaiden Kenian-mestaruuden 2013. Saman vuoden Bydgoszczin maastojuoksun MM- kilpailuissa hän sijoittui nuorten sarjassa yhdeksänneksi. Joukkuekilpailussa Kenia sai hopeaa. Kwemoi voitti Kenian-mestaruuden 1 500 metrillä 2014 parantaen ennätystään yli seitsemän sekuntia aikaan 3.34,6. Saman vuoden heinäkuussa hän voitti Timanttiliigan Lausannen kilpailun ennätyksellään 3.31,48 ja sijoittui Monacossa kolmanneksi alle 20-vuotiaiden maailmanennätysajalla 3.28,81. Glasgow'n Kansainyhteisön kisoissa hän sai hopeaa ajalla 3.39,53 ja Marrakechin Afrikan-mestaruuskilpailuissa pronssia ajalla 3.42,59. Kwemoi sijoittui Brazzavillen Afrikan kisoissa 2015 neljänneksi 1 500 metrillä. Rio de Janeiron olympialaisissa 2016 hän oli samalla matkalla kolmastoista. Lontoon MM-kilpailuissa 2017 hän karsiutui 1 500 metrin välierissä. Dohan MM-kilpailuissa 2019 hän oli samalla matkalla seitsemäs. Kwemoi keskittyi vuonna 2024 5 000 metrin juoksuun. Hän voitti Kenian olympiakarsinnan ja saavutti Pariisin olympialaisissa hopeaa ajalla 13.15,04. == Henkilökohtaiset ennätykset== :Lähteet: Tilastopaja, World Athletics === Ulkoradat === Matka Aika Paikka Vuosi 800 m 1.47,43 Hengelo 9. kesäkuuta 2019 1 500 m 3.28,81 WJR Monaco 18. heinäkuuta 2014 Maili 3.49,04 Eugene 27. toukokuuta 2017 3 000 m 7.28,73 Doha 5. toukokuuta 2017 5 000 m 13.02,56 Xiamen 20. huhtikuuta 2024 10 000 m 27.33,94 Hachiōji 26. marraskuuta 2016 WJR = Nuorten maailmanennätys == Lähteet == Luokka:Kenialaiset keskimatkojen juoksijat Luokka:Kenialaiset kestävyysjuoksijat Luokka:Kenialaiset olympiamitalistit Luokka:Kenialaiset maastojuoksijat Luokka:Vuonna 1995 syntyneet Luokka:Elävät henkilöt
Mikko Hassinen

Mikko Eero Tapio Hassinen (s. 16. helmikuuta 1971 Joensuu) on suomalainen rumpali, säveltäjä, sovittaja, kapellimestari, opettaja ja tuottaja. Hän voitti Esko Linnavalli -sävellyskilpailun vuonna 2009 teoksella Karhunvartija, jonka muun muassa UMO esitti huhtikuussa 2016 Savoy-teatterissa solistinaan Joshua Redman. Rumpalina Hassinen on omien yhtyeidensä lisäksi vaikuttanut muun muassa Riitta Paakki Triossa sekä Pepa Päivisen triossa. Säveltäjänä ja kapellimestarina hän on tullut parhaiten tutuksi UMOn riveistä. Vuonna 2015 Hassiselle myönnettiin Teosto-palkinto levystä Elektro GT. Palkintoa seuranneessa artikkelissa Helsingin Sanomat kertoo Hassisen olleen ”entinen hevinuori”. ==Diskografia== * Traveller (2008) * Elektro GT (2014) * Jazz for Utopia (2015) ==Lähteet== ==Aiheesta muualla== * * Facebook-sivu * Mikko Hassinen jazzfinland.fi Luokka:Suomalaiset rumpalit Luokka:Suomalaiset säveltäjät Luokka:Suomalaiset sovittajat Luokka:Vuonna 1971 syntyneet Luokka:Elävät henkilöt
Trijodidi

Trijodidi (I3−) on yksinkertaisin ja stabiilein jodin polyanioneista. Anioni koostuu kolmesta toisiinsa sitoutuneesta jodiatomista ja tällä kompleksilla on yhden alkeisvarauksen suuruinen negatiivinen sähkövaraus. ==Ominaisuudet== Trijodidi-ioni muodostaa stabiileja suoloja lähinnä suurikokoisten kationien kanssa esimerkiksi rubidiumin, cesiumin, ammoniumionin ja tetraetyyliammoniumionin kanssa. Trijodidianionissa jodiatomien väliset sidospituudet ovat 293 pm, mikä on hieman pidempi kuin sidospituus jodimolekyylissä. Muodoltaan ioni on vastakationista riippuen joko lineaarinen tai lähes lineaarinen ja sidoskulmat ovat 177-180 °. Pienempien kationien kanssa trijodidi-ioni muistuttaa jodidi-ionin ja jodimolekyylin löyhää kompleksia. Trijodidi-ioni muodostuu, kun jodia liuotetaan jodideja sisältäviin vesiliuoksiin ja antaa liuokselle ruskean värin. Ioni on läsnä myös sulassa jodissa. :I2 \+ I- I3- :3 I2 → I3+ \+ I3- Trijodidi-ioni muodostaa tärkkelyksen kanssa sinisen yhdisteen ja tätä käytetään hyväksi niin kutsuttuissa jodometrisissä titrauksissa. ==Lähteet== Luokka:Anionit Luokka:Jodiyhdisteet
Ol chiki

Ol chiki on 1920-luvulla kehitetty kirjaimisto Intiassa, Bangladeshissa ja Nepalissa puhutulle santalin kielelle. Sen käyttö on yleistymässä santalin puhujien keskuudessa, mutta santalin kirjoittamiseen käytetään yhä myös devanagaria sekä bengalilaista, orijalaista ja latinalaista kirjaimistoa. Useimmista intialaisista aakkostoista poiketen ol chiki ei ole abugida vaan puhdas aakkosto, jossa sekä konsonantit että vokaalit kirjoitetaan aina erillisinä kirjaimina. == Lähteet == Luokka:Aakkostot
Heartbreak Hotel (Yohion kappale)

Heartbreak Hotel on ruotsalaisartisti Yohion kappale hänen Break the Border- debyyttialbumilta. Yohio sijoittui kappaleella toiseksi vuoden 2013 Melodifestivalenissa eikä päässyt Ruotsin edustajaksiksi vuoden 2013 Euroviisuihin. Kappaleen sanoittivat ja tuottivat Johan Fransson, Tobias Lundgren, Tim Larsson, Henrik Göranson ja Yohio. Kappaleen musiikkivideo kuvattiin Tokiossa, Japanissa. ==Kappalelista== # "Heartbreak Hotel" - 3:03 ==Listasijoitukset== Listat (2013) Paras sijoitus Ruotsi (Sverigetopplistan) 8 ==Lähteet== Luokka:Vuoden 2013 kappaleet Luokka:Ruotsalaiset musiikkikappaleet
Blast Off

Blast Off on ranskalaisen housemuusikko ja DJ-tuottaja David Guettan sekä australialaislaulaja/DJ Kaz Jamesin kappale. Se julkaistiin digitaalisesti ladattavana singlenä 9. kesäkuuta 2014. Kappaleen sanoittivat Guetta, James, Ebow Graham, Giorgio Tuinfort, Pavan Mukhi sekä Ralph Wegner. ==Lähteet== Luokka:Vuoden 2014 kappaleet Luokka:David Guettan kappaleet
Rekared I

Rekared I tai Rekkared I (Reccared I) (559–601) oli visigoottien kuningas vuosina 586–601. Hänen aikanaan visigootit kääntyivät areiolaisuudesta katoliseen uskoon. Hallitsija itse otti kasteen tammikuussa 587 Toledossa. Rekaredin isä, kuningas Leovigild, oli yrittänyt yhdistää visigoottien valtakunnan pakottamalla pääosin katolisen kansan visigoottien omaan uskoon, areiolaisuuteen. Leovigild oli jopa mestauttanut katoliseksi kääntyneen Rekaredin vanhemman veljen, Hermenegildin. Rekaredin kääntymykseen lienevät vaikuttaneet sekä hänen isänsä että veljensä ratkaisut. Rekaredin kääntymyksellä oli suuri merkitys valtakunnan kannalta, sillä kun visigoottien ylimystö ja piispa seurasivat kuninkaansa esimerkkiä, hävisi visigoottien ja hispano-romaanisen valtaväestön välinen ristiriita. Kansa oli aiemmin odottanut pelastusta Bysantilta, mutta kääntyi nyt visigoottien monarkian vankoiksi kannattajiksi. Rekaredin jälkeen kaikki visigoottien kuninkaat (lukuun ottamatta Wittericia) olivat katolisia, ja kirkon valta kasvoi visigoottien valtakunnassa. Visigoottien kirkossa ylin valta keskittyi Sevillan arkkipiispalle, joka oli käytännössä riippumaton Rooman paavista.Kari 2001, s. 146 == Lähteet == * Kari, Risto: Historian ABC 6 – Kaikkien aikojen valtiot. Tammi 2001. ISBN 951-31-1098-2 === Viitteet === Luokka:Espanjan historia Luokka:Vuonna 559 syntyneet Luokka:Vuonna 601 kuolleet Luokka:Visigoottien kuninkaat
Oxbridge

Oxbridge on kontaminaatio sanoista Oxford ja Cambridge. Nimityksellä viitataan yhteisesti Oxfordin ja Cambridgen yliopistoihin, jotka eroavat monin tavoin muista Britannian eliittiyliopistoista. === Termin alkuperä === Vaikka molemmat yliopistot on perustettu yli kahdeksansataa vuotta sitten, Oxbridge on terminä suhteellisen tuore. William Makepeace Thackerayn vuonna 1849 julkaistussa romaanissa Pendemis päähenkilö ilmoittautuu Oxbridgessä kuvitteelliseen Boniface Collegeen. Oxford English Dictionaryn mukaan tämä on termin ensimmäinen tiedossa oleva esiintyminen. Virginia Woolf käytti sitä – Thackerayhin viitaten – vuonna 1929 esseessään Oma huone (A Room of One’s Own). ==Lähteet== Luokka:Englannin yliopistot
Shan

Shan voi tarkoittaa seuraavia asioita: *Shan, Myanmarin osavaltio *shanit, etninen ryhmä Myanmarissa *shanin kieli, shanien puhuma thailainen kieli *Arjin Shan, ylänköalue Kiinassa *Shan shui, kiinalainen maalaustyyli *Tai Mo Shan, kukkula Hongkongissa *Shan-nimisiä henkilöitä: ** Darren Shan, oik. Darren O’Shaughnessy (s. 1972), irlantilainen kirjailija ** Shan Xiaona (s. 1983), kiinalais-saksalainen pöytätennispelaaja ** Zhang Shan (s. 1968), kiinalainen ampumaurheilija *kuvitteellisia henkilöitä: ** Shan Yu, hunnien armeijan päällikkö animaatioelokuvassa Mulan.
Shanin kieli

Shan on thailainen kieli, jota puhuu äidinkielenään noin 3,3 miljoonaa ihmistä. Suurin osa shanin puhujista asuu Myanmarissa Shanin osavaltiossa. Shania kirjoitetaan burmalaisilla kirjaimilla. == Lähteet == Luokka:Thailaiset kielet Luokka:Myanmarin kielet
Burmalainen kirjaimisto

Burmalainen kirjaimisto on burman kielen kirjoitusjärjestelmä. Se perustuu mon-kirjaimistoon ja periytyy sitä kautta muinaisesta brahmi-kirjoituksesta. Kirjaimiston varhaisimmat esiintymät piirtokirjoituksessa ovat 1000-luvulta. Burmalaisilla kirjaimilla kirjoitetaan burman kielen lisäksi myös monia Myanmarin vähemmistökieliä, kuten monia, pwota ja shania. Myös sanskritia ja paalia kirjoitetaan Myanmarissa burmalaisilla kirjaimilla. == Lähteet == Luokka:Aakkostot
Chat Doré

Chat Doré oli ravintola, joka sijaitsi Helsingissä osoitteessa Unioninkatu 24. Ravintola aloitti toimintansa kieltolain aikaan marraskuussa 1929. Sisustuksen suunnitteli taiteilija Birger Carlstedt yhdessä arkkitehti Karl Malmströmin kanssa. Chat Dorén sisutus oli sekoitus art decoa ja funktionalismia, ja oli sellaisena melko ainutlaatuinen Helsingissä. Chat Doré, kultainen kissa, oli kahvilan maskotti. Taiteilijan äiti, ravintolan omistaja Amanda Carlstedt oli tarkoittanut paikan baari-ravintolaksi, muttei saanut tarvittavia baarioikeuksia. Kahvila-ravintolaa pidettiin arvossa. Se pystyi tuottamaan vetoavan ravintolatilan, jossa yhdistyi käytännöllisyys ja taiteellisuus. Eteisaulasta oikealle aukeni suuri ravintolasali baaritiskeineen ja salin parvella oli tila pienelle orkesterille. Kirkkain värein toteutettu lattiamaalaus hallitsi tilaa. Alakerrassa oli erillinen kabinettitila. Chat Doré lopetti toimintansa Carlstedtin johtamana vuoden 1933 alussa. Mahdollisia syitä tähän olivat anniskeluoikeuksien puute, lama ja ravintolan liiallinen ylellisyys. Chat Dorén osti rouva Edith Mellin, joka jatkoi toimintaa. Lopullinen sulkemisajankohta ei ole tiedossa. ==Lähteet== *Moderni eksotiikka. 1920-1930 -luvun helsinkiläisravintoloiden sisustuksia -verkkonäyttely Luokka:Kaartinkaupunki Luokka:Helsingin entiset ravintolat
Huutokauppa Helander

Huutokauppa Helander on Helsingissä toimiva huutokauppakamari, joka on perustettu vuonna 1994. Sen omistaa Yesterdays Finland Oy. Helanderista ja sen työntekijöistä on tehty myös televisio-ohjelma Aarteenetsijät joka esitettiin Yle TV 1:ssä keväällä 2014 ja uusittiin kesällä 2018. Huutokauppa Helander järjestää keskimäärin kolme–neljä huutokauppaa kuukausittain, keskikesällä harvemmin. Huutokaupoissa on tarjolla esimerkiksi huonekaluja, maalauksia, veistoksia, valaisimia, keräilykohteita, käsinsolmittuja mattoja, koruja, asusteita ja monenlaista käyttöesineistöä. Osa Helanderin huutokaupoista keskittyy erityisesti design-esineistöön kuten lasiin, hopeaan, huonekaluihin ja valaisimiin. Toisinaan Helanderilla järjestetään myös temaattisia erikoishuutokauppoja, esimerkiksi taide-, kirja- tai mattohuutokauppoja. ==Lähteet== Luokka:Huutokauppa Luokka:Suomalaiset vähittäiskaupan yritykset Luokka:Helsinkiläiset yritykset
Newarilainen kirjaimisto

Newarilainen kirjaimisto (newariksi प्रचलित नेपाल लिपि, pracalita nepāla lipi) on brahmi-kirjoituksesta kehittynyt abugida-tyyppinen kirjoitusjärjestelmä, jota käytetään pääasiassa newarin kielen kirjoittamiseen. Myös bengalia, hindiä, maithilia, nepalia ja sanskritia on kirjoitettu Nepalissa newarilaisella kirjaimistolla. Newarin pääkirjaimisto on nykyisin devanagari, mutta newarilaisen kirjaimiston käyttöä on pyritty viime aikoina lisäämään. Suurin osa nuorista newarin puhujista ei kuitenkaan osaa lukea newarilaisilla kirjaimilla kirjoitettua tekstiä. Kirjaimistolla ei ole omaa koodia ISO 15924 -standardissa. Newarilaisten kirjaimien lisäämisestä ISO/IEC 10646 -standardiin on tehty ehdotus vuonna 2012. == Lähteet == Luokka:Aakkostot
Bradž

Bradž on Intiassa puhuttu indoarjalainen kieli, jota pidetään usein hindin murteena. Sitä puhutaan Pohjois-Intiassa Uttar Pradeshin, Rajasthanin, Haryanan, Biharin ja Madhya Pradeshin osavaltioissa sekä Delhissä. Vuoden 2001 väestönlaskennassa bradžia puhui äidinkielenään 574 000 ihmistä. == Lähteet == Luokka:Indoarjalaiset kielet Luokka:Intian kielet
Maximilián Pajpach

Maximilián Pajpach (s. 4. tammikuuta 1996 Poprad, Slovakia) on slovakialainen jääkiekkomaalivahti, joka pelaa kotimaassaan Extraliga-joukkue HK Popradissa. Colorado Avalanche varasi Pajpachin 174. pelaajana NHL:n varaustilaisuudessa 2014. ==Ura== ===Seuraura=== Pajpach on HK Popradin oma kasvatti. Hän nousi joukkueen B-nuorten ykkösmaalivahdiksi vuoden alaikäisenä 15-vuotiaana kaudella 2011–2012. Kaudella 2013–2014 Pajpach debytoi miesten peleissä. Hän vietti kautensa suurimmaksi osaksi Slovakian juniorimaajoukkueissa pelaten kaksi miesten Extraliga-ottelua HK Orange 20:ssa ja 14 1. ligan ottelua HK Orange 18:ssa. Kevätkautensa Pajpach vietti Popradin A- ja B-nuorissa. Colorado Avalanche varasi Pajpachin kuudennella kierroksella 174. pelaajana NHL:n varaustilaisuudessa 2014. Kaudeksi 2014–2015 hän siirtyi Suomeen ja Tapparan A-nuorten maalinsuulle. Pajpach oli kuitenkin koko kauden sivussa loukkaantumisten vuoksi. Kaudella 2015–2016 hän toimi seuran SM-liigajoukkueen luukkuvahtina joissakin otteluissa, mutta ei saanut kuitenkaan peliaikaa. Pajpach jakoi kuitenkin varsin tasaisesti Tapparan A-nuorten torjuntavastuun Kimmo Rautiaisen kanssa ja pelasi 22 runkosarjaottelua. Kaudeksi 2016–2017 Pajpach palasi kasvattajaseuraansa HK Popradiin ja siirtyi seuran Extraliga- joukkueeseen. ===Maajoukkueura=== Pajpach edusti Slovakiaa alle 18-vuotiaiden Ivan Hlinkan muistoturnauksessa vuonna 2013. Hän pelasi samana vuonna myös World U-17 Hockey Challengessa. ==Tilastot== Runkosarja Pudotuspelit Kausi Joukkue Liiga O V H T MIN PM NP PMK TP% O V H MIN PM NP PMK TP% 2012–2013 HK Poprad Slovakia U20 2 0 1 1 20 0 0 0.00 100 - - - - - - - - 2013–2014 HK Poprad Slovakia U20 5 1 3 1 305 17 0 3.65 90,3 - - - - - - - - HK Orange 18 Slovakia I 14 1 12 1 736 53 0 4.32 86,7 - - - - - - - - HK Orange 20 SloEL 2 0 2 0 93 11 0 7.06 79,3 - - - - - - - - 2014–2015 Tappara A-SM - - - - - - - - - - - - - - - - - 2015–2016 Tappara A-SM 22 70 3.77 87,4 - - - - - - - - ==Lähteet== * * ===Viitteet=== Luokka:Slovakialaiset jääkiekkomaalivahdit Luokka:Colorado Avalanchen varaamat pelaajat Luokka:Vuonna 1996 syntyneet Luokka:Elävät henkilöt
Aluekunta

Aluekunta () on kunnallishallintoalue Kanadassa. Provinssit ja territoriot saavat itse päättää paikallishallinnostaan, eivätkä kaikki käytä aluekuntia. Aluekuntien rooli vaihtelee provinsseittain. Quebecissä aluekunnat ovat osa paikallishallinnon hierarkiaa. Provinssin 19 hallinnollista aluetta jakautuvat yhteensä 86 aluekuntaan. Aluekunnat jakautuvat edelleen kuntiin. Ontariossa on kaksitaisoinen kuntajärjestelmä, jonka ylemmällä tasolla ovat aluekunnat tai aluekuntia vastaavat alueet. Brittiläisessä Kolumbiassa on yksi aluekunta, Northern Rockies. Aluekunta hoitaa sekä kunnan että kunnallispiirin tehtävät. Albertassa on yksi aluekunta, Wood Buffalo. Nova Scotiassa on kaksi aluekuntaa, Cape Breton ja Halifax, jotka luotiin kuntaliitosten yhteydessä 1990-luvulla. Aluekunnilla on kaupunginoikeudet Nova Scotiassa. ==Lähteet== Luokka:Kanadan politiikka Luokka:Kunnat
Codex Vercellensis

Codex Vercellensis (Codex a)on latinankielinen Raamatun käsikirjoitus, joka on kirjoitettu 300-luvulla. Se on yhtä vanha kuin vanhimmat säilyneet kreikankieliset Raamatun käsikirjoitukset, kuten Codex Vaticanus ja Codex Sinaiticus. Kirjoittajana on mahdollisesti ollut Vercellin piispa Eusebius, joka kuoli vuonna 371. Kirjoitusta säilytetään Vercellin katedraalissa Italiassa. ==Rakenne== Koodeksi sisältää vain Uuden testamentin evankeliumit. Evankeliumit ovat järjestyksessä Matteus, Johannes, Luukas ja Markus. Koodeksin teksti on kirjoitettu purppuralla värjätylle pergamentille hyvin kapeisiin sarakkeisiin. Teksti on eurooppalaisen kääntäjän tekemä latinankielinen käännös. Kirjoitustyylin perusteella koodeksi voidaan ajoittaa 300-luvulle. ==Erot muihin käsikirjoituksiin verrattuna== Johanneksen evankeliumin luvussa 16 on tekstivariantti, jota ei löydy mistään muusta käsikirjoituksesta. Vuoden 1992 Raamatun suomennoksen mukaan jakeessa Joh 16:26 lukee ”Sinä päivänä te esitätte pyyntönne minun nimessäni, enkä minä enää sano, että käännyn Isän puoleen teitä auttaakseni” . Tämän tilalla Codex a:ssa on lause, jonka voi suomentaa esimerkiksi ”pyytäkää minun nimessäni, ja minä rukoilen teidän puolestanne”. == Lähteet == Luokka:Raamatun_käsikirjoitukset
Transfobia

Transfobia tarkoittaa transsukupuolisuuteen ja transsukupuolisiin henkilöihin kohdistuvaa kielteisiä asenteita ja tunteita kuten pelkoa, vihaa tai inhoa. Transfobia ei ole lääketieteellinen fobia, vaan se rinnastuu homofobiaan, rasismiin, sanismiin ja seksismiin. Transfobisia asenteita ei nykyään yleisesti pidetä hyväksyttävinä. Kansainvälinen homofobian, transfobian ja bifobian vastainen päivä on 17. toukokuuta. == Seuraukset == Transfobia aiheuttaa merkittävää stressiä transsukupuolisille ihmisille, ja se voi johtaa häpeään, heikkoon itsetuntoon, vieraantumiseen ja riittämättömyyden tunteisiin. Transsukupuoliset nuoret yrittävät selvitä stressistä esimerkiksi karkaamalla kotoa, jättämällä koulun kesken, käyttämällä huumeita tai viiltelemällä itseään. Vaikka tarkkojen tilastojen saaminen onkin vaikeaa, transsukupuolisten henkilöiden itsemurhamääriä pidetään erityisen korkeina. Niiden katsotaan johtuvan siitä, miten he tulevat perheen ja yhteiskunnan taholta kohdelluiksi. Transihmisiin kohdistuvat viharikokset ovat joissain määrin yleisiä. Vuonna 2020 rekisteröitiin maailmanlaajuisesti yli 350 transihmisen murhaa. Marraskuun 20. päivä vietetään kansainvälistä transihmisten muistopäivä, jossa muistellaan viharikoksen kohteiksi joutuneita vainajia. == Katso myös == * Vähemmistöstressi * TERF == Lähteet == == Aiheesta muualla == * Setan Transtukipiste Luokka:Transsukupuolisuus Luokka:Ennakkoluulot Luokka:Fobiat
FC Rosengård

FC Rosengård on ruotsalainen Malmössä toimiva naisten jalkapalloseura, joka pelaa maan korkeimmalla sarjatasolla Damallsvenskanissa. Rosengårdin kaupunginosan mukaan nimetty seura perustettiin joulukuussa 2013 jatkamaan LdB FC Malmön toimintaa. Sen edeltäjä puolestaan oli vuosina 1970–2007 toiminut Malmö FF:n naisjaosto Malmö FF Dam. == Saavutukset == Luettelo sisältää myös Malmö FF Damin ja LdB Malmön saavuttamat voitot. *Ruotsin mestaruus: 1986, 1990, 1991, 1993, 1994, 2010, 2011, 2013, 2014, 2015, 2019, 2021, 2022 *Ruotsin cup-mestaruus: 1990, 1997 *Ruotsin Supercup: 2011, 2012, 2015 == Joukkue kaudella 2019 == *Tilanne 15.4.2019. Lähde: == Aiheesta muualla == *FC Rosengårdin kotisivut == Lähteet == Luokka:Ruotsalaiset jalkapalloseurat Luokka:Naisten jalkapalloseurat Luokka:Malmön urheilu
Aleksandr Ivanov (keihäänheittäjä)

Aleksandr Valerjevitš Ivanov (; s. 25. toukokuuta 1982) on venäläinen keihäänheittäjä. Ivanovin ennätys on vuonna 2003 Tulassa heitetty 88,90. Alle 18-vuotiaiden MM-kisoissa vuonna 1999 Bydgoszczissä Ivanov oli kolmas ja kahta vuotta myöhemmin alle 20-vuotiaiden EM-kisoissa hän voitti kultaa kisaennätyksellä 80,18. Aikuisten tasolla Ivanov sijoittui vuoden 2004 olympialaisissa Ateenassa viidenneksi tuloksella 83,31. MM-kisoissa hän on sijoittunut kahdesti viidenneksi, Helsingissä 2005 ja Osakassa 2007. Vuonna 2004 hänen heittonsa 87,73 oli koko kauden paras heitto. Ensimmäistä kertaa Ivanov heitti yli 80 metrin jo vuonna 2001. Hän on 192 senttimetriä pitkä ja painaa 80 kilogrammaa. == Parhaat heitot kausittain == * 2000 – 77,11 * 2001 – 83,55 * 2002 – 87,62 * 2003 – 88,90 * 2004 – 87,73 * 2005 – 84,24 * 2006 – 84,22 * 2007 – 86,71 * 2008 – 83,21 * 2009 – 82,40 * 2010 – 77,11 * 2011 – 82,17 * 2013 – 70,50 * 2014 – 74,75 == Lähteet == * * http://en.static.eaa.deltatre.com/athletes/group=I/athlete=145108-ivanov- aleksandr/index.html Luokka:Venäläiset keihäänheittäjät Luokka:Vuonna 1982 syntyneet Luokka:Elävät henkilöt
Aleksandr Ivanov (täsmennyssivu)

Aleksandr Ivanov () on seuraavien henkilöiden nimi: * Aleksandr Ivanov (1806–1858), venäläinen taidemaalari * Aleksandr Ivanov (1898–1984), neuvostoliittolainen elokuvaohjaaja * Aleksandr Ivanov (s. 1993), venäläinen kävelijä * Aleksandr Ivanov (s. 1982), venäläinen keihäänheittäjä * Aleksandr Ivanov (s. 1994), valkovenäläinen laulaja Luokka:Täsmennyssivut
Vjatšeslav Lavrov

Vjatšeslav Lavrov (30. huhtikuuta 1958 Kirov, Neuvostoliitto – 16. toukokuuta 2000) oli venäläinen jääkiekkoilija, Hän pelasi miltei koko ammattilaisuransa Neuvostoliiton jääkiekon mestaruussarjassa SKA Pietarissa. Lavrov oli pelipaikaltaan hyökkääjä. Hän kuului Neuvostoliiton jääkiekkomaajoukkueeseen vuoden 1987 Rendez-vousissa. Hänen poikansa Andrei Lavrov on jääkiekkoilija ja alamäkiluistelija. Lavrov kuoli liikenneonnettomuudessa toukokuussa 2000. == Lähteet == Luokka:Neuvostoliittolaiset jääkiekkoilijat Luokka:Liikenneonnettomuudessa kuolleet Luokka:Vuonna 1958 syntyneet Luokka:Vuonna 2000 kuolleet
Ellar Coltrane

Ellar Coltrane (s. 27. elokuuta 1994 Austin, Texas, Yhdysvallat) on yhdysvaltalainen näyttelijä. Hänet tunnetaan roolistaan Richard Linklaterin elokuvassa Boyhood (2014). Hänet valittiin elokuvaan 6-vuotiaana ja elokuvaa kuvattiin ajoittain 12 vuoden ajan vuosina 2002–2013. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset lapsinäyttelijät Luokka:Vuonna 1994 syntyneet Luokka:Elävät henkilöt
Lavrov

Lavrov tai Lavrova on venäläinen sukunimi, joka on muun muassa seuraavilla henkilöillä: * Andrei Lavrov (s. 1987), venäläinen alamäkiluistelija * Andrei Lavrov (s. 1962), venäläinen käsipalloilija ja olympiavoittaja * Natalja Lavrova (1984–2010), venäläinen rytminen voimistelija * Pjotr Lavrov (1823–1900), venäläinen anarkisti ja filosofi * Sergei Lavrov (s. 1950), venäläinen diplomaatti ja ministeri * Vjatšeslav Lavrov (1958–2000), venäläinen jääkiekkoilija
Häiriöalttius (matematiikka)

Häiriöalttius numeerisessa analyysissä kertoo, kuinka paljon funktion arvo voi muuttua sen argumentin muuttumiseen nähden. Häiriöalttius siis kertoo, miten herkkä funktion arvo on datan virheille. Matriisin A häiriöalttius määritellään operaattorinormin avulla: : \kappa(A) = \left\Vert A^{-1} \right\Vert \cdot \left\Vert A \right\Vert . Tyypillisillä normeilla \kappa(A)\ge 1. Voidaan osoittaa, että jos x ratkaistaan yhtälöstä Ax=b virheellisellä datalla b+e, niin ratkaisun x'=A^{-1}(b+e) suhteellinen virhe \| x'-x\|/\|x\| jaettuna b:n suhteellisella virheellä eli : \frac{ \| x'-x\|/\|x\|}{ \left\Vert e \right\Vert / \left\Vert b \right\Vert } = \frac{ \left\Vert A^{-1} e \right\Vert / \left\Vert A^{-1} b \right\Vert }{ \left\Vert e \right\Vert / \left\Vert b \right\Vert } on maksimissaan \kappa(A) (kun b,e e0). Luokka:Numeerinen analyysi Luokka:Matriisit
Hyvin asetettu ongelma

Hyvin asetettu ongelma on sellainen, jolle on olemassa yksikäsitteinen ratkaisu, ja ratkaisu muuttuu vain vähän, jos alkuarvot muuttuvat vähän (eli ratkaisu on alkuarvojen jatkuva funktio). Käsitteen loi matemaatikko Jacques Hadamard. Hänestä fysikaalisten ilmiöiden matemaattisten mallien piti olla hyvin asetettuja. Malli, joka ei täytä näitä ehtoja, on huonosti asetettu. Esimerkiksi lämpöyhtälö on hyvin asetettu. Käänteinen lämpöyhtälö, jossa alkuperäinen lämpötilajakauma päätellään myöhemmästä, ei ole hyvin asetettu, esimerkiksi ratkaisu on hyvin herkkä myöhemmän lämpötilajakauman pienillekin muutoksille. Jatkuvan ajan mallit usein diskretoidaan, jotta ne voitaisiin ratkaista numeerisesti. Vaikka malli olisi hyvin asetettu, se voi olla numeerisesti epävakaa pyöristysvirheiden tai datavirheiden vuoksi. Toisaalta myös hyvin asetettu ongelma voi olla häiriöaltis. ==Lähteet== * * * Luokka:Numeerinen analyysi Luokka:Osittaisdifferentiaaliyhtälöt
Fritz John

Fritz John (14. kesäkuuta 1910 – 10. helmikuuta 1994) oli saksalaissyntyinen matemaatikko, joka tutki osittaisdifferentiaaliyhtälöitä ja hyvin asetettuja ongelmia. Hän tutki myös Radonin muunnosta ja hänet tunnetaan Johnin yhtälöstä. ==Elämä ja ura== John syntyi Berliinissä. Hänen vanhempansa olivat Hedwig (o.s. Bürgel) ja Hermann Jacobson-John.According to its biography by . Hän opiskeli matematiikkaa 1929-1933 Göttingenissä. Adolf Hitlerin valtaantulon myötä ei-arjalaiset erotettiin opetusviroista ja John muutti Englantiin. John sai apulaisprofessorin viran Kentuckyn yliopistosta vuonna 1935 ja muutti Yhdysvaltoihin, jonka kansalaisuuden hän sai vuonna 1941. Vuodesta 1946 alkaen hän oli pysyvästi New Yorkin yliopistossa. Hänen oppikirjansa osittaisdifferentiaaliyhtälöistä oli vaikutusvaltainen ja siitä tehtiin monta päivitettyä laitosta. Eläköidyttyään vuonna 1981 hän tutki epälineaarisia aaltoja. == Lähteet == Luokka:Yhdysvaltalaiset matemaatikot Luokka:Vuonna 1910 syntyneet Luokka:Vuonna 1994 kuolleet
Merikotkat (veistos)

Merikotkat tai Kotkat on Jussi Mäntysen pronssiveistos Turun kauppakorkeakoulun edustalla, osoitteessa Rehtorinpellontie 5. Veistos on valmistunut vuonna 1954 ja paljastettu 1968 Turun kaupungin pystyttämänä.Jussi Mäntynen (1888–1978) Merikotkat (Kotkat) , Turun museokeskus 8.8.2013. Viitattu 22.7.2014. Korkeudeltaan 260 cm:n veistos seisoo mustasta graniitista tehdyssä suihkukaivorakennelmassa 80 cm:n liuskekivijalustalla. Veistosta on kauppakorkeakoulun lisärakennusten takia jouduttu siirtämään. Veistoksen kuva- aiheena on kaksi lentävää merikotkaa, joista alempi on juuri napannut saaliikseen kalan. ==Lähteet== Luokka:Turun patsaat ja veistokset Luokka:I kaupunginosa
Lovers on the Sun

Lovers on the Sun on ranskalaisen DJ-tuottaja David Guettan, amerikkalaisen indie rock-yhtye Gossipin sekä amerikkalaisen laulaja-lauluntekijä Sam Martinin kappale. Se julkaistiin digitaalisesti ladattavana 30. kesäkuuta 2014. Kappaleen sanoittivat Guetta, Sam Martin, Frédéric Riesterer, Giorgio Tuinfort, Jason Evigan, Michael Einziger, ja Avicii. Kappaleen tuottivat Guetta, Avicii, Riesterer, ja Tuinfort, vastaavan tuottajan ollessa italialainen housemusiikin tuottajatiimi Daddy's Groove. ==Lähteet== Luokka:Vuoden 2014 kappaleet Luokka:David Guettan kappaleet
Ismo Salmi

Ismo Aulis Salmi (s. 9. elokuuta 1946 Turku) on suomalainen kolmiloikkaaja, jonka urheilu-uran huippu ajoittui vuoteen 1970. Tuona vuonna hän voitti Kalevan kisoissa kultaa tuloksella 16,08 metriä, joka jäi myös hänen ennätyksekseen. Samana vuonna Salmi edusti Suomea neljässä maaottelussa ja Euroopan cupissa. Vuoden 1970 kultamitali jäi Salmen ainoaksi SM-mitaliksi sisäratojen Suomen-mestaruuskilpailut mukaan lukien. Työväen Urheiluliiton mestaruuden Turun Pyrkivää edustanut Salmi voitti 13 kertaa peräkkäin vuosina 1964–1976. ==Lähteet== * * Urheilumme kasvot 2 Luokka:Suomalaiset kolmiloikkaajat Luokka:Vuonna 1946 syntyneet Luokka:Elävät henkilöt
Jorma Vesala

Jorma Veikko Vesala (s. 28. elokuuta 1947 Kauhajoki) on suomalainen kymmenottelija ja korkeushyppääjä, joka edusti seuratasolla Kauhajoen Karhua. Hän oli mukana vuoden 1971 yleisurheilun EM-kisojen kymmenottelussa, mutta keskeytti kilpailun. Vesala voitti kymmenottelussa kultaa Kalevan kisoissa 1970 ja hopeaa 1971. Korkeushypyssä hän sijoittui SM-hopealle vuonna 1966 ja SM-pronssille vuosina 1967 ja 1968. Hän hyppäsi parhaimmillaan korkeutta 209 senttimetriä ja otteli ennätyksekseen kymmenottelussa 7520 pistettä. Korkeushypyn lisäksi Vesalan vahva laji ottelussa oli seiväshyppy, jossa hän saavutti parhaimmillaan tuloksen 470 senttimetriä. ==Lähteet== * * Urheilumme Kasvot 2 Luokka:Suomalaiset yleisurheilun moniottelijat Luokka:Suomalaiset korkeushyppääjät Luokka:Vuonna 1947 syntyneet Luokka:Elävät henkilöt
Jääsken, Käkisalmen ja Suvannon väliaikainen tuomiokunta

Jääsken, Käkisalmen ja Suvannon väliaikainen tuomiokunta oli 1942–1944 toiminnassa ollut tilapäinen kihlakunnantuomarin virka-alue. Suomi valtasi syksyyn 1941 mennessä talvisotaa seuranneessa alueluovutuksessa Neuvostoliitolle siirtyneet alueet.Holmberg, Håkon et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959, sivut 243–245. Alueen oikeudenhoito järjestettiin joulukuussa 1941 annetulla lailla ja asetuksella. Asetuksen nojalla muodostettiin viisi helmikuun alusta 1942 toimintansa aloittanutta väliaikaista tuomiokuntaa. Niiden piti toimia vuoden 1943 loppuun, mutta aikaa pidennettiin vuoden 1944 loppuun. Jääsken, Käkisalmen ja Suvannon väliaikainen tuomiokunta perustettiin 30. joulukuuta 1941 ja siihen kuului kolme käräjäkuntaa:Laki oikeudenhoidon järjestämisestä valtakunnan yhteyteen palautetulla alueella, Suomen asetuskokoelma 913/1941.Asetus oikeudenhoidon väliaikaisesta järjestämisestä valtakunnan yhteyteen palautetulla alueella, Suomen asetuskokoelma 915/1941. # Antrean, Jääsken, Kirvun ja Vuoksenrannan pitäjät # Hiitolan, Kaukolan, Käkisalmen ja Räisälän pitäjät # Metsäpirtin, Pyhäjärven, Sakkolan ja Vuokselan pitäjät. Tuomiokuntaan siirrettiin Imatran tuomiokuntaan kuulunut osa Jääsken pitäjästä. Kaikki väliaikaiset tuomiokunnat kuuluivat Viipurin hovioikeuspiiriin ja ne olivat suomenkielisiä. Tämän tuomiokunnan kihlakunnantuomarina toimi koko sen olemassaolon ajan Lauri Johannes Takkunen. Jatkosota päättyi välirauhansopimukseen syyskuussa 1944 ja sopimukseen sisältyneet alueluovutukset edellyttivät oikeudenhoidon uudelleenjärjestelyä. Valtioneuvosto päätti 14. joulukuuta 1944, että Suomelle jääneet tuomiokuntien osat siirretään vuoden 1945 alusta alkaen toisiin tuomiokuntiin. Jääsken, Käkisalmen ja Suvannon väliaikaisen tuomiokunnan Antrean, Jääsken, Kirvun ja Vuoksenrannan käräjäkunnan jäljelle jäänyt osa siirrettiin Imatran tuomiokunnan Ruokolahden pitäjän käräjäkuntaan.Valtioneuvoston päätös eräiden väliaikaisten tuomiokuntien osien siirtämisestä toisiin tuomiokuntiin, Suomen asetuskokoelma 935/1944. ==Lähteet== Luokka:Suomen tuomiokunnat
Seepramangusti

Seepramangusti (Mungos mungo) on mangustien heimoon kuuluva nisäkäslaji. Eläimen selässä on vaakasuorassa olevia raitoja. Seepramangusti on 30–45 cm pitkä ja painaa 1,5–2,5 kg. Se on päiväaktiivinen. Sitä tavataan Keski- ja Etelä-Afrikassa. Se syö enimmäkseen hyönteisiä. Naaraan tiineys kestää 2 kuukautta ja pesueessa on korkeintaan neljä poikasta. Seepramangusti on laumaeläin ja lauman kaikki naaraat voivat imettää kaikkia poikasia. == Lähteet == Luokka:Mangustit
Salmin ja Suojärven väliaikainen tuomiokunta

Salmin ja Suojärven väliaikainen tuomiokunta oli 1942–1944 toiminut tilapäinen kihlakunnantuomarin virka-alue. Suomi valtasi itselleen syksyyn 1941 mennessä talvisotaa seuranneessa alueluovutuksessa Neuvostoliitolle siirtyneet alueet.Holmberg, Håkon et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959, sivut 243–245. Alueen oikeudenhoito järjestettiin joulukuussa 1941 annetulla lailla ja asetuksella. Asetuksen nojalla muodostettiin viisi väliaikaista tuomiokuntaa, joiden toiminta alkoi helmikuun alusta 1942. Niiden oli tarkoitus toimia vuoden 1943 loppuun, mutta aikaa pidennettiin vuoden 1944 loppuun. Salmin ja Suojärven väliaikainen tuomiokunta perustettiin 30. joulukuuta 1941 ja siihen kuului kolme käräjäkuntaa:Laki oikeudenhoidon järjestämisestä valtakunnan yhteyteen palautetulla alueella, Suomen asetuskokoelma 913/1941.Asetus oikeudenhoidon väliaikaisesta järjestämisestä valtakunnan yhteyteen palautetulla alueella, Suomen asetuskokoelma 915/1941. # Impilahden, Salmin ja Suistamon pitäjät # Pälkjärven, Ruskealan ja Värtsilän pitäjät # Korpiselän, Soanlahden ja Suojärven pitäjät. Tuomiokuntaan siirrettiin Kiteen tuomiokuntaan kuuluneet osat Pälkjärven ja Värtsilän pitäjistä sekä Ilomantsin tuomiokuntaan kuulunut osa Korpiselän pitäjästä. Kaikki väliaikaiset tuomiokunnat kuuluivat Viipurin hovioikeuspiiriin ja ne olivat suomenkielisiä. Tämän tuomiokunnan kihlakunnantuomarina toimi koko sen olemassaolon ajan Viktor Johannes Saloheimo. Jatkosota päättyi välirauhansopimukseen syyskuussa 1944 ja sopimukseen sisältyneet alueluovutukset edellyttivät oikeudenhoidon uudelleenjärjestelyä. Valtioneuvosto päätti 14. joulukuuta 1944, että Suomelle jääneet tuomiokuntien osat siirretään vuoden 1945 alusta alkaen toisiin tuomiokuntiin. Tämän tuomiokunnan Ruskealan, Pälkjärven ja Värtsilän pitäjäin käräjäkunnasta jäänyt osa siirrettiin Kiteen tuomiokunnan Tohmajärven pitäjän käräjäkuntaan. Tuomiokunnan Suojärven, Korpiselän ja Soanlahden pitäjäin käräjäkunnasta Suomelle jäänyt osa siirrettiin Ilomantsin tuomiokunnan Tuupovaaran pitäjän käräjäkuntaan.Valtioneuvoston päätös eräiden väliaikaisten tuomiokuntien osien siirtämisestä toisiin tuomiokuntiin, Suomen asetuskokoelma 935/1944. ==Lähteet== Luokka:Suomen tuomiokunnat
Nighthawks (maalaus)

Nighthawks (suomennettu joskus Yökyöpelit) on yhdysvaltalaisen Edward Hopperin maalaus vuodelta 1942. Se on Hopperin kuuluisin teos ja ikoniseksi muodostunut osa amerikkalaista kulttuuria.Nighthawks National Gallery of Art. Viitattu 22.7.2014. Realistinen maalaus esittää yökahvilan kolmea asiakasta suurten ikkunoiden läpi nähtyinä. Ympärillä on hiljainen ja autiolta vaikuttava kaupunki. Monien muiden Hopperin maalausten tavoin Nighthawks kuvaa ihmisten eristyneisyyttä ja yksinäisyyttä. Kahvilan kolme asiakasta ovat yksinäisen, passiivisen ja hiljaisen näköisiä. Maalauksen sommitelma muodostuu yksinkertaisista pysty- ja vaakasuorista muodoista, jotka korostavat ympäristön kolkkoutta. Voimakkaat värit korostavat kahvilan sisältä tulvivan kirkkaan loistevalon vaikutusta ja kontrastia suhteessa ympäröivään pimeyteen. Maalauksessa on nähty myös maailmansodan ahdistuksen aikaan liittyvää vertauskuvallisuutta, vaikka Hopper torjuikin kaikki yritykset selittää hänen töitään yhteiskunnallisiksi vertauskuviksi.Marina Vaizey: 100 kuuluisaa maalausta (suom. Ritva Lassila), s. 106. Gummerus 1996. Alkuteos 100 Famous Paintings (1979). Hän tosin myönsi, että Nighthawks saattoi tiedostamattomalla tasolla kertoa suurkaupungin asukkaiden yksinäisyydestä.About this artwork Art Institute of Chicaog. Viitattu 22.7.2014. Nighthawks saattaa sisältää viittauksia eräisiin toisiin Hopperin tunnettuihin töihin. Esimerkiksi taustalla näkyvät rakennukset ovat samantapaisia kuin Hopperin aiemmassa maalauksessa Varhain sunnuntaiaamuna. Hopperin mukaan maalauksen näkymän innoittajana toimi eräs New Yorkin Greenwich Villagessa Greenwich Avenue -kadun kulmauksessa sijainnut ravintola. Ravintolan nimeä ei tiedetä. Maalauksen yläosassa lukeva ”Phillies” on samannimisen sikarimerkin mainos. Maalauksessa tiskin takana vierekkäin istuvat mies ja nainen on tehty muistuttamaan Hopperia itseään sekä hänen vaimoaan. Öljymaalauksen leveys on 152,4 senttimetriä ja korkeus 84,1 senttimetriä. Sen on omistanut Chicagossa toimiva Art Institute of Chicago -taidemuseo teoksen valmistumisvuodesta lähtien. Amerikkalaisessa populaarikulttuurissa Nighthawks-maalauksesta on tehty lukemattomia parodioita. ==Lähteet== Luokka:Yhdysvaltalaiset maalaukset
Murtuva maailma

Murtuva maailma () on brittiläisen yleisradioyhtiön BBC:n tuottama viisiosainen draamasarja, jonka esitys alkoi BBC Two -televisiokanavalla 4. helmikuuta 2013. Sarjan tapahtumat sijoittuvat 1930-luvun Lontooseen ja jazzmusiikin maailmaan. Suomessa sarjaa esitettiin Yle TV1:llä tiistai- iltaisin 24.6.–22.7.2014. == Näyttelijät == == Aiheesta muualla == * Murtuva maailma Yle. 4.6.2014 * Arvio: Suosittuja mutta sorrettuja Helsingin Sanomat. 24.6.2014 Luokka:2010-luvun brittiläiset draamasarjat Luokka:BBC:n televisio- ohjelmat
Yökyöpelit

Yökyöpelit voi viitata johonkin seuraavista: * Nighthawks, Edward Hopperin maalaus, josta on käytetty suomeksi nimeä Yökyöpelit * Yökyöpelit, lastennäytelmä * Yökyöpelit, televisiosarja * Yökyöpelit, musiikkialbumi
Danish Audiophile Loudspeaker Industries

Danish Audiophile Loudspeaker Industries eli DALI on tanskalainen hifi- kaiuttimia valmistava yritys, joka perustettiin vuonna 1983. Yrityksen päämarkkina-alue on pitkään ollut Pohjoismaat, mutta nykyisin sen tuotteita myydään kaikissa maanosissa.DALI loudspeaker dealer locator DALIn kaiuttimet ovat voittaneet kolme kertaa eurooppalaisen audiovisuaalisen alan järjestön myöntämän EISA-palkinnon.About DALI ==Lähteet== ==Aiheesta muualla== *Virallinen verkkosivu *Yhtiön Youtube-kanava Luokka:Tanskalaiset yritykset Luokka:Elektroniikkayhtiöt Luokka:Viihde-elektroniikan tuotemerkit
Raimo Savinainen

Raimo Mikael Savinainen (11. helmikuuta 1945 Kalajoki – 14. joulukuuta 2022 TurkuKuolinilmoitus. Länsi-Suomi 8.1.2023, s. 17.) oli suomalainen moukarinheittäjä, joka piti hallussaan lajin Suomen ennätystä heitettyään 23. elokuuta 1972 tuloksen 67,72 metriä. Ennätyksen rikkoi seuraavana vuonna Heikki Kangas. Savinainen sijoittui hopealle Kalevan kisoissa 1967 ja 1968 ja pronssille 1969. Vuonna 1970 hänen kehitystään hidasti harjoituksissa tapahtunut vakava onnettomuus, jossa harjoittelukumppanin heittämä moukari osui Savinaista päähän.Urheilumme Kasvot 2 Savinainen saavutti vielä kaksi mitalia Kalevan kisoista voitettuaan kultaa vuonna 1972 ja hopeaa 1975. Lopulliseksi ennätyksekseen hän heitti 70,24 metriä vuonna 1976. Seuratasolla Savinainen edusti Rauman Urheilijoita, Tampereen Pyrintöä ja Tampereen Poliisi-Urheilijoita. ==Lähteet== * ===Viitteet=== Luokka:Suomalaiset moukarinheittäjät Luokka:Vuonna 1945 syntyneet Luokka:Vuonna 2022 kuolleet
Orapaatsamakirva

Orapaatsamakirva, joissakin lähteissä orapaatsaman perunakirva, (Aphis nasturtii) on kirvoihin kuuluva pieni hyönteislaji. Se on merkittävä perunan tuholainen. == Koko ja ulkonäkö == Orapaatsamakirvan siivettömien yksilöiden ruumis on pullea ja väriltään vaalean keltaisesta kellanvihreään. Pää on yleensä tummanruskea. Tuntosarvien, säärien, nilkkojen ja vaharauhasputkien kärkiosat ovat tummat, muutoin ne ovat vaaleat. Takaruumiin kärjen cauda on vaalea. Tuntosarvet ovat 5- tai 6-jaokkeiset ja pituudeltaan alle puolet ruumiin pituudesta, siivekkäillä naarailla kuitenkin lähes ruumiin mittaiset. Siivekkäillä yksilöillä on myös hieman tummempaa poikkijuovitusta takaruumiissaan. Ruumiin pituus 1,1-2,4 mm.Aphids on Worlds Plants Aphid Identification Ole E. Heie. The Aphidoidea (Hemiptera) of Fennoscandia and Denmark: Family Aphididae - Subfamily Pterocommatinae and Tribe Aphidini of Subfamily Aphidinae v. 3. Brill 1986. ISBN 978-9004080881 s. 201-203 == Levinneisyys == Orapaatsamakirvaa ei tavata Australaasiassa, mutta muutoin lajin levinneisyys on lähes maailmanlaajuinen. Suomesta havaintoja on harvakseltaan eteläpainotteisesti.Suomen kirva-atlas == Elinympäristö ja elintavat == Lajilla esiintyy kirvoille tyypillinen isäntävaihto, jossa primääri-isäntänä toimivat paatsamat, etenkin orapaatsama. Keväällä primääri- isännällä kirvat lisääntyvät neitseellisesti, aiheuttavat nuoriin lehtiin kasvuhäiriöitä ja tuottavat lopulta siivellisiä yksilöitä, jotka siirtyvät sekundääri-isäntiin. Orapaatsamakirvan sekundääri-isäntiä ovat varsin monet erilaiset kasvilajit, kuten vesikrassit, peruna, tädykkeet, kihokit ja suolaheinät. Kirvat elävät kolonioina lehtien alapinnoilla. Kesän aikana syntyy siivellisiä sukupolvia, jotka siirtyvät uusille elinpaikoille. Syksyllä kirvat palaavat paatsamille, jolloin syntyy koiraita ja suvullisesti lisääntyviä naaraita. Hedelmöittyneet naaraat munivat silmujen tyville ja munat talvehtivat.HYPP Zoology Kirvakolonioiden yhteydessä on vain harvoin muurahaisia. Sekundääri-isännillä kirvat eivät aiheuta suoranaista vahinkoa muutoin kuin imemällä kasvinesteitä. Orapaatsamakirva levittää kuitenkin ainakin 15 kasvien virustautia, joista merkittäviä ovat ainakin perunan Y-virus sekä perunan A-virus.AphID Pohjois-Amerikassa orapaatsamakirvan populaatiokoot vaihtelevat yhdessä persikkakirvan (Myzus persicae) ja ansarikirvan (Macrosiphum euphorbiae) kanssa. == Ravintokasvit == Orapaatsamakirvan primääri-isäntinä toimivat paatsamat (Rhamnus), erityisesti orapaatsama (Rhamnus cathartica) ja sekundääri-isäntiä on tavattu yli 60 kasviheimosta. == Lähteet == == Aiheesta muualla == * Aphid Species File Luokka:Kirvat Luokka:Kasvien tuhohyönteiset
Mark Frank

Mark Frank (s. 21. kesäkuuta 1977 Neustrelitz, Itä-Saksa) on entinen saksalainen keihäänheittäjä, joka edusti urallaan 1. LAV Rostockia. Frankin ennätys on Berliinissä vuonna 2005 heitetty 84,88. Vuonna 2005 hän sijoittui MM-kisoissa finaalissa kahdeksanneksi heitettyään 77,56. Sama sija toistui myös kaksissa muissa MM-kisoissa, Berliinissä 2009 ja Daegussa 2011. Vuonna 2009 Frank sijoittui IAAF:n yleisurheilufinaalissa Thessalonikissa kolmanneksi tuloksella 82,46. Frank on 185 senttimetriä pitkä ja painaa 90 kiloa. Hän heitti ensimmäisen kerran yli 80 metrin jo vuonna 2002. == Kausien parhaat heitot == * 2012 - 81,50 * 2011 - 82,54 * 2010 - 80,46 * 2009 - 83,86 * 2007 - 82,23 * 2006 - 81,98 * 2005 - 84,88 * 2004 - 81,21 * 2003 - 80,55 * 2002 - 83,24 * 2001 - 78,54 * 1999 - 77,62 == Lähteet == * http://www.iaaf.org/athletes/germany/mark-frank-171370#progression * http://www.european-athletics.org/athletes/group=F/athlete=143501-frank- mark/index.html Luokka:Saksalaiset keihäänheittäjät Luokka:Vuonna 1977 syntyneet Luokka:Elävät henkilöt
Nukkaneulaskirva

Nukkaneulaskirva (Schizolachnus pineti) on erittäin yleinen mäntyjen neulasilla elävä kirvalaji. == Koko ja ulkonäkö == Siivettömät yksilöt ovat melko pyöreitä, karvaisia, vaihtelevissa määrin jauhemaisen vahan peittämiä ja väriltään vaalean harmaita. Takimmaisen raajaparin sääret ovat erittäin karvaiset. Koiraat ovat siivellisiä. Ruumiin pituus 1,2-2,5 mm.Aphids on Worlds Plants Aphid Identification == Levinneisyys == Lajin levinneisyys ulottuu Euroopasta Aasian pohjoisosien poikki Kiinaan. Se on myös levinnyt vieraslajina Pohjois-Amerikkaan. Suomessa lajia on tavattu jokseenkin koko maastaSuomen kirva-atlas . == Elinympäristö ja elintavat == Nukkaneulaskirva elää etenkin nuorilla männyillä. Kirvat muodostavat mäntyjen edellisvuotisten neulasten kuperalle pinnalle tiheitä rykelmiä, joissa kirvat ovat asettuneet neulasen suuntaisesti. Kolonian reunimmaiset yksilöt ovat muita vähemmän vahapeitteisiä, asettautuneet pää koloniaa kohti ja pitävät raajojaan leveässä asennossa. Tällä saattaa olla merkitystä saalistajien havaitsemisen kannalta. Kirvat ovat koloniassa kostetuksissa toistensa kanssa ja häirittyinä nostavat takaraajat sekä takaruumiin pystyyn ja heiluttavat niitä. Kirvat lisääntyvät neitseellisesti paitsi syksyisin, jolloin syntyy koiraita ja suvullisesti lisääntyviä naaraita. Munat talvehtivat, mutta tarpeeksi lauhan ilmaston alueilla kirvat voivat talvehtia aikuis- tai nymfivaiheessa, jolloin lisääntyminen saattaa olla täysin neitseellistä. Nukkaneulaskirvayhdyskuntien yhteydessä saattaa esiintyä myös yksittäin elävää Eulachnus agilis -kirvalajia. Pauesia unilachni -vainopistiäinen on nukkaneulaskirvaan erikoistunut parasitoidi. Nukkaneulaskirvan saalistajia ovat ainakin välilattakirvari (Didea intermedia) ja mäntypikkupirkko (Scymnus nigrinus).Centre for Agriculture and Biosciences International (CABI): Schizolachnus pineti == Ravintokasvit == Nukkaneulaskirvan ravintokasveja ovat männyt (Pinus), erityisesti metsämänty (Pinus sylvestris). == Lähteet == == Aiheesta muualla == * Laji.fi: Schizolachnus pineti * iNaturalist: Schizolachnus pineti * Global Biodiversity Information Facility (GBIF): Schizolachnus pineti * Aphid Species File * Conifer aphids (Homoptera: Aphididae) and some natural enemies in the León province (Spain) Luokka:Kirvat
Marco Bertolotti

Marco Tuomas Bertolotti (s. 30. lokakuuta 1992 Berkeley, Kalifornia) on suomalais-yhdysvaltalainen keskimatkojen juoksija. Hän edustaa Turun Urheiluliittoa. Viitattu 23.7.2016 Bertolotti edusti Suomea 1 500 metrillä Tampereen alle 23-vuotiaiden EM-kisoissa 2013 karsiutuen alkuerissä. Tammikuussa 2014 Bertolotti juoksi 1 000 metrillä ylipitkällä halliradalla kautta aikain parhaan suomalaistuloksen 2.22,17. Virallinen Suomen ennätys on Wilson Kirwan 2.22,74. Bertolotti on saavuttanut Kalevan kisoissa 1 500 metrillä kultaa Oulussa 2016 ajalla 3.45,33 ja pronssia Kuopiossa 2014. Bertolotti opiskelee Stanfordin yliopistossa Yhdysvalloissa. Hänellä on Suomen ja Yhdysvaltain kaksoiskansalaisuus ja Suomen edustusoikeus kansainvälisissä kilpailuissa. ==Henkilökohtaiset ennätykset== * 800 m: 1.50,93 (Stanford 5. huhtikuuta 2014) * 1 500 m: 3.42,80 (Stanford 4. toukokuuta 2014) * maili (ylipitkä hallirata): 4.01,38 (Seattle 15. helmikuuta 2014) == Lähteet == ==Aiheesta muualla== * * Marco Bertolotti European Athleticsin sivuilla Luokka:Suomalaiset keskimatkojen juoksijat Luokka:Yhdysvaltalaiset keskimatkojen juoksijat Luokka:Amerikansuomalaiset henkilöt Luokka:Vuonna 1992 syntyneet Luokka:Elävät henkilöt
Edu Dracena

Eduardo Luis Abonízio de Souza, taiteilijanimeltään Edu Dracena, (s. 18. toukokuuta 1981 Dracena, Brasilia) on brasilialainen jalkapalloilija, pelipaikaltaan keskuspuolustaja. Hän on edustanut brasilialaista Santosia vuodesta 2009 lähtien. Edu Dracena on edustanut ammattilaisurallaan myös brasilialaisia Guarania (1999–2003) ja Cruzeiroa (2003–2006), kreikkalaista Olympiakosia (lainalla 2002–2003) ja turkkilaista Fenerbahçea (2006–2009). Brasilian maajoukkueessa Edu Dracena on pelannut yhden A-maaottelun vuonna 2004 ja kaksi A-maaottelua vuonna 2007. Hän oli mukana Brasilian joukkueessa Maanosaliittojen cupissa 2003. == Lähteet == Luokka:Brasilialaiset jalkapalloilijat Luokka:Vuonna 1981 syntyneet Luokka:Elävät henkilöt